चिंगहई-तिब्बत रेलमार्ग
१,३३८ मीटर लम्बी फ़ेंघुओशन सुरंग ४,९०५ मीटर की ऊँचाई पर स्थित है और विश्व की सबसे ऊँची रेल सुरंग है। ४,०१० मीटर की ऊँचाई पर स्थित गुआंजियाओ सुरंग शिनिंग और गोलमुड के मध्य सबसे लम्बी सुरंग है और ३,३४५ मीटर की ऊँचाई पर स्थित यांग्बैजिंग सुरंग गोलमुड और ल्हासा के मध्य सबसे लम्बी सुरंग है। गोलमुड-ल्हासा अनुभाग का ९६० किमी या लगभग ८०% भाग ४,००० मीटर से अधिक की ऊँचाई पर है। कुल ६७५ पुल जिनकी लम्बाई १५९.८८ किमी है और ५५० किमी रेलमार्ग स्थाई-तुषार भूमि पर बिछाया गया है।
ज़ोजिला दर्रा
ज़ोजी ला जम्मू और कश्मीर के केंद्र शासित प्रदेश की राजधानी श्रीनगर से लगभग 100 किमी और सोनमर्ग से 15 किमी की दुरी पर है। यह लद्दाख और कश्मीर घाटी के बीच एक महत्वपूर्ण मार्ग प्रदान करता है। यह दर्रा लगभग 3,528 मीटर (11,575 फीट) की ऊंचाई पर है, और श्रीनगर-लेह राष्ट्रीय राजमार्ग पर फोटू ला के बाद यह दूसरा सबसे ऊंचा दर्रा है। इसे हर साल सर्दियों के दौरान बंद कर दिया जाता है, हालांकि सीमा सड़क संगठन (बीआरओ) सर्दियों में यातायात को अधिक अवधि तक बढ़ाने के लिए काम करती है। बीआरओ की बीकन फोर्स यूनिट सर्दियों के दौरान सड़क की सफाई और रखरखाव के लिए जिम्मेदार है। सर्दियों में दर्रा के माध्यम से गाड़ी चलाने का मतलब दोनों तरफ बर्फ की मोटी दीवारों के बीच गाड़ी चलना है। 1947-1948 के भारत-पाकिस्तान युद्ध के दौरान, लद्दाख पर कब्जा करने के अपने अभियान में 1948 में पाकिस्तानी हमलावरों द्वारा ज़ोजी ला को जब्त कर लिया गया था। लेकिन भारतीय सेना द्वारा एक नवंबर को ऑपरेशन बाईसन नाम के हमले से इसे वापस छीन लिया गया, जिसमें मुख्य रूप से टैंकों के आश्चर्यजनक उपयोग के कारण सफलता हासिल की, उस समय इस उच्चतम ऊंचाई पर टैंकों द्वारा युद्ध का संचालन दुनिया में आशचर्य जनक था।  ज़ोजी ला सुरंग परियोजना को जनवरी 2018 में भारत सरकार द्वारा अनुमोदित किया गया था और इसके निर्माण की शुरुआत मई 2018 में प्रधान मंत्री नरेंद्र मोदी द्वारा की गई थी। 14 किमी लंबी इस सुरंग Zoji La को पार करने के समय को 3 घंटे से कम करके सिर्फ 15 मिनट कर दी जाएगी। सुरंग की शुरुआती लागत 930 मिलियन अमेरिकी डॉलर है। जब यह पूरी हो जाएगी, तो यह एशिया में सबसे लंबी दोनों तरफ चलने वाली सुरंग होगी।